CELEX: 62020CN0711
Language: sk
Date: 2020-12-31 00:00:00
Title: Vec C-711/20: Návrh na začatie prejudiciálneho konania, ktorý podal Nejvyšší správní soud (Česká republika) 31. decembra 2020 – TanQuid Polska Sp. z o. o./Generální ředitelství cel

15.3.2021   
            
            
               SK
            
            
               Úradný vestník Európskej únie
            
            
               C 88/16
            
         
      Návrh na začatie prejudiciálneho konania, ktorý podal Nejvyšší správní soud (Česká republika) 31. decembra 2020 – TanQuid Polska Sp. z o. o./Generální ředitelství cel
      (Vec C-711/20)
      (2021/C 88/21)
      Jazyk konania: čeština
      
         Vnútroštátny súd, ktorý podal návrh na začatie prejudiciálneho konania
      
      Nejvyšší správní soud
      
         Účastníci konania pred vnútroštátnym súdom
      
      
         Žalobkyňa: TanQuid Polska Sp. z o. o.
      
         Žalovaný: Generální ředitelství cel
      
         Prejudiciálne otázky
      
      
                  1.
               
               
                  Sú výrobky podliehajúce spotrebnej dani prepravované v režime podmienečného oslobodenia od dane v zmysle článku 4 písm. c) smernice 92/12/EHS (1), ak colný úrad členského štátu súhlasil s prepravou výrobkov v režime s podmienečným oslobodením od dane z daňového skladu k registrovanému hospodárskemu subjektu usadenému v inom členskom štáte napriek tomu, že podmienky na prepravu výrobkov v režime podmienečného oslobodenia od dane neboli objektívne splnené, pretože sa v priebehu konania neskôr preukázalo, že registrovaný hospodársky subjekt nevedel o preprave výrobkov z dôvodu podvodu tretích osôb?
               
            
                  2.
               
               
                  Bráni zloženie zábezpeky na spotrebnú daň v zmysle článku 15 ods. 3 smernice Rady 92/12/EHS, ktorá bola vydaná na iné účely ako preprava výrobkov v režime podmienečného oslobodenia od dane medzi daňovým skladom a registrovaným hospodárskym subjektom usadeným v inom členskom štáte, tomu, aby sa preprava v režime podmienečného oslobodenia od spotrebnej dane riadne začala, ak bolo poskytnutie zábezpeky na sprievodných dokladoch pre prepravu výrobkov v režime podmienečného oslobodenia od dane pre registrovaný hospodársky subjekt vyznačené a colný orgán ho potvrdil?
               
            
         (1)  Smernica Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov, Ú. v. ES L 76, 1992, s. 1; Mim. vyd. 09/001, s. 179.